[{"text_idx": "#000001", "text": "Ekologiaj ferioj en Bretonujo \u2013 ankau\u0306 kun beboj!"}, {"text_idx": "#000002", "text": "En Bretonujo, proksime de Dinano, piede de la monteto Isaako la domajno de La Ville Heleuc invitas al ekologiaj ferioj kun infanoj au\u0306 amikoj. Du gastejoj, La Forge kaj Le Fournil, instalig\u0302is en la iamaj forg\u0302ejo kaj bakejo de biendomo el la mezepoko \u2013 eble ec\u0302 el la periodo de la Templanoj. Ekologike renovitaj, ili ofertas al vi restadon en harmonio kun la naturo, kiu c\u0302irkau\u0306as ilin."}, {"text_idx": "#000003", "text": "Spao kun varmakvujo kaj sau\u0306no atendas vin apud la gastejoj, kiel ankau\u0306 bicikloj, infanc\u0302aretoj, ... por promenadoj. Koboldoj invitas vin sur la padoj de la domajno sekvi la spurojn de feinoj kaj koriganoj, serc\u0302i la sonarbon au\u0306 tiun, kun oraj fruktoj, perdi vin en la labirinto, salti en la naturnag\u0302ejon, g\u0302ui aperitivon borde de la lago, ..."}, {"text_idx": "#000004", "text": "Niaj gastejoj estas aparte ekipitaj por familioj kun beboj kaj g\u0302emeloj."}, {"text_idx": "#000005", "text": "La Ville Heleuc situas en Ple\u0301lan le Petit c\u0302e Dinano, c\u0302irkau\u0306 duonhoro de la strandoj de la smeralda marbordo kaj apenau\u0306 horon de la Monto Sankta Mikaelo. C\u0302i tie kulturo kaj malstrec\u0302ig\u0302o eblas kune."}, {"text_idx": "#000006", "text": "Ekologiaj gastejoj, varmakvujo, sau\u0306no, natura nag\u0302ejo kaj multaj aliaj por ferioj kun infanoj au\u0306 geamikoj."}, {"text_idx": "#000007", "text": "Hejmeco inter tero kaj maro"}, {"text_idx": "#000008", "text": "Ekologia varmakvujo kaj sau\u0306no malfermita al naturo, protektita de neg\u0302o kaj pluvo."}, {"text_idx": "#000011", "text": "Lulilo, litoj, infanc\u0302aroj, seg\u0302oj, bebau\u0306dilo, banujo, bebkuirilo, mang\u0302ilaro, ..."}, {"text_idx": "#000013", "text": "Granda sablujo, pendoglitejo, luddometo, pendoliloj, glitejoj, trampolino, ..."}, {"text_idx": "#000014", "text": "Senakvaj necesejoj, lignera hejtilo, akvopuriga g\u0302ardeno, sunpaneloj, fotovoltaikaj paneloj, ..."}, {"text_idx": "#000015", "text": "Dankon pro 2 mirindaj semajnoj en Bretonio! Ni tre g\u0302uis esplori la malgrandajn vojojn de la domajno \u2013 la nag\u0302ejo estis revo. La Ville Heleuc estas paradizo por junuloj kaj maljunuloj. La amikeco de la gastigantoj, la krespoj dimanc\u0302e kaj la mirinda mielo dolc\u0302igis nian ferion. Ni s\u0302atus reveni! ... tiaj varmaj kaj agrablaj renkontoj estas vera trezoro. Dankegon!"}, {"text_idx": "#000017", "text": "Tre grandan dankon pro tio, ke vi donis al ni tiel mirindan semajnon. G\u0302i estis vere magia sperto en plej bela c\u0302irkau\u0306aj\u0302o. Al Archie tre mankos la kaverno kaj magiaj s\u0302tonoj kaj ec\u0302 pli mankos Sardino kaj Rollmops! Ni revenos (kaj lernos pli la francan!), c\u0302ar tre plac\u0302us al ni koni vian historion \u2013 c\u0302ar c\u0302i tiu loko estas tiel speciala. Multajn dankojn."}, {"text_idx": "#000018", "text": "Tradicioj (kaj historio), naturo kaj moderneco. Vi sukcesis krei lokon belan kaj tiel bonvenigan, ke ni sentis nin hejme dekomence."}, {"text_idx": "#000019", "text": "Mi malkovris vian afablecon kaj g\u0302entilecon en virtuala medio, sed nun mi miras, ke mi ne antau\u0306e vizitis tiun ege agrablan kaj c\u0302arman, tiel proksiman lokon. Kas\u0302ite el la \u201cmoderna\u201d, fulmrapida kaj terura vivkutimo, via domo prezentis al ni neimageblan ric\u0302econ kaj dolc\u0302econ. Mi ege s\u0302atis (re)malkovri naturon, birdajn muzikojn, stelojn, kaj havi tempon por ... preni tempon, legi, au\u0306skulti, rigardi, \u201cverde\u201d pripensi, ktp. Tiel mi bildigis al mi esperantajn lokojn, hejmecajn ..."}]